b'\n_START_ARTICLE_\nBergamasque\'i s\xc3\xbcit\n_START_PARAGRAPH_\n"Bergamasque\'i s\xc3\xbcit" (ka "Bergamo s\xc3\xbcit"; originaalpealkiri "Suite bergamasque") on prantsuse helilooja Claude Debussy (1862\xe2\x80\x931918) klaveriteos, mis avaldati 1905. aastal. Seda peetakse helilooja \xc3\xbcheks kuulsamaks ja huvitavamaks teoseks.\n_START_SECTION_\nAjalugu\n_START_PARAGRAPH_\nDebussy komponeeris "Bergamasque\'i s\xc3\xbcidi" 1890. aasta paiku, olles umbes 28-aastane, kuid muutis seda oluliselt vahetult enne avaldamist 1905. aastal. N\xc3\xa4ib, et selleks ajaks, kui kirjastajal tekkis m\xc3\xb5te nende palade avaldamisega Debussy kuulsuse pealt kasu l\xc3\xb5igata, oli Debussy hakanud p\xc3\xb5lgama varasemat stiili, milles ta need palad oli kirjutanud._NEWLINE_Ei ole teada, milline osa s\xc3\xbcidist on kirjutatud 1890. ja milline 1905. aastal, aga teada on, et Debussy muutis \xc3\xa4ra v\xc3\xa4hemalt kahe osa pealkirja. Viimase osa pealkiri oli algselt "Pavaan" ja kolmas osa kandis pealkirja "Sentimentaalne jalutusk\xc3\xa4ik", mis on sarnaselt "Kuulvalgusega" p\xc3\xa4rit Paul Verlaine\'i poeemist.'